มหกรรมไก่เกลียหนี้สินครัวเรือน บรรเทาความเดือดร้อนให้กับประชาชน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดงาน “มหกรรมไกล่เกลี่ยหนี้สินครัวเรือน ครั้งที่ 1 กรุงเทพมหานครและปริมณฑล” ณ ห้องภิรัชฮอลล์ 1-3 ศูนย์นิทรรศการและการประชุมไบเทค เขตบางนา กรุงเทพฯ จัดขึ้นระหว่างวันที่ 25-26 กุมภาพันธ์ 2565นายกรัฐมนตรี ระบุว่า รัฐบาลมุ่งมั่นในการดำเนินนโยบายไกล่เกลี่ยหนี้สินเพื่อบรรเทาความเดือดร้อนให้กับประชาชน ซึ่งเป็นแนวทางที่รัฐบาลจะให้ความช่วยเหลือประชาชนในช่วงที่มีการระบาด โควิด-19 แต่ขอความร่วมมือประชาชนให้ความร่วมมือเพื่อควบคุมการแพร่ระบาดโดยในปีนี้ตั้งเป้าให้ปี 2565 เป็น “ปีแห่งการแก้หนี้ภาคครัวเรือน” ครอบคลุม 8 กลุ่มหนี้ ได้แก่ การแก้ปัญหาหนี้กองทุนเงินให้กู้ยืมเพื่อการศึกษา (กยศ.) การกำหนดให้การไกล่เกลี่ยและการปรับโครงสร้างหนี้เป็นวาระของประเทศ ผ่านกลไกธนาคารแห่งประเทศไทย การแก้ปัญหาหนี้เช่าซื้อรถยนต์และรถจักรยานยนต์ การแก้ปัญหาหนี้สินข้าราชการโดยเฉพาะข้าราชการครูและข้าราชการตำรวจ การปรับลดและทบทวนโครงสร้างและเพดานอัตราดอกเบี้ยและค่าธรรมเนียม และการออกมาตรการคุ้มครองสิทธิ์ของลูกหนี้ การแก้ปัญหาหนี้บัตรเครดิตและสินเชื่อส่วนบุคคล มีการจัดตั้ง “คลินิกแก้หนี้” เพื่อเป็น platform กลางในการแก้ไขปัญหาหนี้บัตรเครดิตและสินเชื่อส่วนบุคคล การแก้ปัญหาการเข้าถึงแหล่งเงินทุนของประชาชนรายย่อยและ SMEs ผ่านโครงการ soft loan การปรับปรุงขั้นตอนในกระบวนการยุติธรรม มีการจัดตั้งศูนย์ไกล่เกลี่ยข้อพิพาททางธุรกิจและการเงินนอกจากนี้ นายกรัฐมนตรี ยืนยันพร้อมที่จะแก้ไขปัญหาทุกปัญหา เช่นเดียวกับปัญหาความยากจนที่ได้ให้นโยบายว่าต้องแก้ตั้งแต่ต้นทาง กลางทางและปลายทาง เพื่อให้ประชาชนมีเงินใช้จ่ายและต้องนำเอาหลักเศรษฐกิจพอเพียงขจัดความยากจนแบบพุ่งเป้ารายครัวเรือน พร้อมระบุอีกว่า การดำเนินงานไกล่เกลี่ยทั้งหมดในวันนี้ไม่ใช่เงินของรัฐบาลแต่เป็นเงินของประชาชนส่วนหนึ่ง ทุกอย่างต้องมีขั้นตอน ต้องมีการหารือและปฎิบัติให้ถูกต้องตามกฎหมายนอกจากนี้ นายกรัฐมนตรี ยืนยัน ตนเองจะนำประเทศไทยไปสู่ความยั่งยืนไม่ใช่เป็นประเทศที่มีแต่ความแตกแยก มีแต่ความขัดแย้งและตนเองไม่เข้าใจคนที่พูดว่ารัฐบาลไม่ดูแลประชาชนว่าอะไรทำให้เกิดความคิดแบบนี้ ตนเองไม่ชอบคำพูดที่บอกว่ารัฐบาล “โว” แต่ขอให้ฟังรัฐบาลบ้างในสิ่งที่ดำเนินมา พร้อมระบุว่าไม่เคยมีประเทศไหนที่สื่อไม่ให้เกียรติผู้นำขนาดนี้